“Ich mecht wisse”, hot die Fraa g’saat, “was ich dodebei soll. Soll ich verleicht zugucke, wann du die Wett verlierscht?” “Yetz geb mol acht. Do vanne uff dem lange Welschkannfeld wolle mir um die Wett laafe - der Haas in de ee Faricht un ich in de anner, owwe fange mir aa. Du brauchscht nix zu duh wie dich unne in die Faricht zu hocke. Wann der Haas in de annere Faricht gerennt kummt, schpringschte uff un rufscht: Ich bin schun do!”